Thesprotia (nomus Graeciae)

Thesprotia (Graece Θεσπρωτία) fuit usque ad annum 2010 una e quattuor praefecturis (sive nomis)  regionis (περιφέρεια) Epiri, cuius caput erat urbs Hegumenitsa. Reformatione administrativa anni 2010 (vide: Libellus Callicratis) praefecturae iura ad regionem Epirum et ad demos, quorum numerus coagmentatione valde minutus est, delata sunt. Territorium praefecturae nomine "Regionali Thesprotiae Unitate" permanet, quae quidem vi politica caret.

 Index pristinorum demorum et communium huius nomi 
 1 -- Δήμος Ηγουμενίτσας - Hegumenitsa
 2 -- Δήμος Αχέροντα - Acheron
 3 -- Δήμος Μαργαριτίου - Margaritium
 4 -- Δήμος Παραμυθιάς - Paramythia
 5 -- Δήμος Παραποτάμου - Parapotamus
 6 -- Δήμος Σαγιάδας - Sagiada
 7 -- Δήμος Συβότων - Sybota
 8 -- Δήμος Φιλιατών - Philiatae
 9 -- Κοινότητα Πέρδικας - commune Perdica
 10 -- Κοινότητα Σουλίου - commune Sulium

Thesprotia antiqua

Thesprotia antiqua fuit una e tribus partibus Epiri, a Thesprotis et Cassopaeis (qui, ut Strabo docet, pars Thesprotorum fueruntGeographia, VII  7.5 (Vicifons).) habitata; ceterae Chaonia et Molossia fuerunt. A Thyamide flumine ad sinum Ambracium secundum Strabonem Thesprotia extensa est. Ulixes huc a Tiresia missus est secundum Odysseae carmen undecimum et hic a Callidice Polypoetem filium genuitApollodorus, epit. 7.34–35. vel ab Euippe EuryalumParthenius Nicaenus, 3..

Notae

 Nexus externi 
 Index pristinorum demorum, vicorum, compitorum huius nomi 

Categoria:Praefecturae Graeciae
Categoria:Epirus